ปัญญา นิรันดร์กุล
ในปี พ.ศ. 2532 ปัญญาร่วมกับ ประภาส ชลศรานนท์ นักคิดนักเขียนที่มีผลงานมากมายทางด้านเพลง หนังสือ และโทรทัศน์ ก่อตั้ง "บริษัท เวิร์คพอยท์ เอ็นเทอร์เทนเมนท์ จำกัด" () เพื่อผลิตรายการโทรทัศน์ และละครโทรทัศน์ โดยรายการแรกของบริษัทคือ "เวทีทอง" และ ในปีต่อมาคือ รายการชิงร้อย ชิงล้าน ผลงานรายการ และละครของเวิร์คพอยท์ ได้สร้างชื่อเสียงโด่งดังแก่บริษัทเป็นอย่างมาก
ซูเปอร์หม่ำ
ซูเปอร์หม่ำ เป็นรายการวาไรตี้โชว์ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ปัจจุบันออกอากาศทุกวันอังคาร เวลา 20:15 - 21:15 น. (โดยประมาณ) ทางช่องเวิร์คพอยท์ หมายเลข 23 เริ่มออกอากาศครั้งแรก วันอาทิตย์ที่ 3 สิงหาคม พ.ศ. 2557 เวลา 20:15 - 21:15 น. โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ